**Međunarodni dan pismenosti 2012. godine**

**Agencija za strukovno obrazovanje i obrazovanje odraslih** i **Hrvatsko čitateljsko društvo** (ogranak za Grad Zagreb i Zagrebačku županiju) ove godine obilježavaju **Međunarodni dan pismenosti** organizacijom okrugloga stola na temu promicanja čitanja i pismenosti pod nazivom **„Čitanjem do pismenosti“.**

Međunarodni dan pismenosti (International Literacy Day) UNESCO-va je inicijativa, čiji je cilj svake godine podsjetiti međunarodnu zajednicu na status pismenosti i obrazovanja odraslih na globalnoj razini. Ideja o obilježavanju Međunarodnoga dana pismenosti pojavila se u rujnu 1965. godine u Teheranu, na Svjetskoj konferenciji ministara obrazovanja, o temi iskorjenjivanja nepismenosti. Kao dan obilježavanja odabran je 8. rujna, a UNESCO je s obilježavanjem Međunarodnoga dana pismenosti počeo već sljedeće, 1966. godine.

**Pozivamo vas na okrugli stol koji će se održati 7. rujna 2012. godine** u prostorijama ***Knjižnice grada Zagreba****, Odjel za djecu i mladež, Starčevićev trg 4, Zagreb od* ***10:00 do13:00 sati.***

***Molimo Vas da prijave za sudjelovanje šaljete na e-poštu:*** [***hcd@hcd.hr***](mailto:hcd@hcd.hr)***.***

Ovom prilikom bit će predstavljeni rezultati velikog istraživačkoga projekta ***Čitateljske navike i informacijske potrebe građana Republike Hrvatske.***

Na okruglom stolu govorit će uvaženi stručnjaci iz različitih područja: prof. dr. sc. Srećko Jelušić; izv. prof. dr. sc. Ivanka Stričević; Mile Živčić, prof.; doc. dr. sc. Nives Tomašević; prof. dr. sc. Dragutin Rosandić i doc. dr. sc. Tamara Turza-Bogdan, i to o temama *Čitanje i pismenost u kontekstu cjeloživotnog obrazovanja*, *Čitateljske navike građana Republike Hrvatske* te *Važnost poučavanja čitanja u obrazovnom sustavu i izvan njega.*

**OKVIRNI PROGRAM**

***10:00 - 10:15*** *POZDRAVNA RIJEČ:*

* *Drahomira Gavranović, prof., predsjednica Hrvatskoga čitateljskog društva*
* *Ivan Šutalo, dipl. ing., ravnatelj Agencije za strukovno obrazovanje i obrazovanje odraslih*

***10:15 - 13:00*** *OKRUGLI STOL*

|  |
| --- |
|  |